open-index/open-wikipedia-markdown huggingface dataset:
יעקב מורטקוביץ'

שמאל|250px|ממוזער|יעקב מורטקוביץ'
[שמאל|250px|ממוזער|קברם של יעקב מורטקוביץ' ואשתו [ינינה מורטקוביץ|ינינה בבית העלמין היהודי בוורשה (המצבה מתארת כוננית ספרים)]]
**יעקב** (**יאקוּבּ**) **מוֹרטקוֹביץ**' (בפולנית: **Jakób Mortkowicz** (לעיתים **Jakub**); 25 במרץ 1876, אופוצ'נו – 9 באוגוסט 1931, ורשה) היה מוציא לאור בשפה הפולנית ומוכר ספרים יהודי-פולני ורשאי.

## קורות חיים
יעקב בן אליהו מורטקוביץ' נולד בשנת 1876 באוֹפּוֹצְ'נוֹ שבפולין הרוסית במשפחה יהודית. סיים לימודים תיכוניים בעיר ראדום, ולאחר מכן, משלא התקבל ללימודים גבוהים בוורשה מסיבות פוליטיות, נסע ללמוד במינכן, בריסל ואנטוורפן, שם סיים את לימודיו באקדמיה למסחר. בעת לימודיו שם היה חבר אגודת הסטודנטים הפולנים והתאחדות הצעירים הסוציאליסטים. לאחר שובו לפולין עבד עבור הבנק של היפוליט ואוולברג. הוא המשיך בפעילותו הסוציאליסטית, הצטרף למפלגה הסוציאליסטית הפולנית, ובגין פעילותו זו, שכללה בין היתר הפצת עיתונות בלתי-חוקית, הוא נכלא ב-1899 במבצר ורשה  ולאחר מכן הוגלה בכפייה להרי הקווקז.

לאחר ששב מגלותו לוורשה בשנת 1903, נכנס כשותף בעסקי מכירת הספרים של גבריאל צֶנטנֶרשוֶור (Centnerszwer, ), וב-1912 היה לבעלי העסק. בשנת 1915 ייסד את הוצאת הספרים מורטקוביץ' בוורשה (Mortkowicz Towarzystwo Wydawnicze w Warszawie), שהייתה מהוצאות הספרים החשובות ביותר בפולין שלפני המלחמה.
בין מפעליו החשובים היה הוצאה לאור של כל כתבי ניטשה בתרגום לפולנית. בין הסופרים שהוציאו את ספריהם אצל מורטקוביץ' היה הפדגוג וסופר הילדים יאנוש קורצ'אק.

למורטקוביץ' הוענק צלב הקצונה של מסדר תחיית פולין (Polonia Restituta, ).

מורטקוביץ' התאבד בירייה ב-1931, בגיל 55, בעקבות דיכאון על רקע תוצאותיו של המשבר הכלכלי העולמי.
נקבר בבית העלמין היהודי בוורשה.

מורטקוביץ' היה נשוי למתרגמת ינינה מורטקוביץ; 1875–1960).
בתם האנה מורטקוביץ'-אולצ'קובה הייתה משוררת וסופרת, שכתבה יצירות רבות לילדים. בתה שלה (נכדתו של מורטקוביץ'), יואנה אולצ'ק-רוניקר , היא סופרת ותסריטאית.

## לקריאה נוספת

* Marianna Mlekicka, *Jakub Mortkowicz, księgarz i wydawca*, Wrocław: Ossolineum, 1974.

* יואנה אולצ'אק-רוניקר, **בגן הזיכרון**, הוצאת שוקן, 2012, תרגם מפולנית עוזי פריידקין
## קישורים חיצוניים

* רפל זֶ'בּרובסקי, יעקב מורטקוביץ' , במילון הפולני למדעי היהדות, המכון ההיסטורי היהודי 

עם מותו:
* 
* 
* 
* 
* 

* Economic Distress in Poland Drives Jews to Suicide, Six Cases in One Day, JTA, August 17, 1931


## הערות שוליים

קטגוריה:מו"לים יהודים פולנים
קטגוריה:אנשי עסקים יהודים פולנים
קטגוריה:מתאבדים: אנשי עסקים
קטגוריה:יהודים הקבורים בבית הקברות היהודי בוורשה
קטגוריה:פולנים שנולדו ב-1876
קטגוריה:פולנים שנפטרו ב-1931
אנדרה שמברי

**אנדרה שמברי** (במלטית: André Schembri; ) הוא כדורגלן עבר מלטזי ששיחק בעמדת החלוץ.

## קריירה
שמברי התחיל את הקריירה שלו בפאולה היברניאנס. בעונת  עלה לקבוצה הבוגרת ושיחק ב-7 משחקים אך לא כבש. עונה לאחר מכן, שמברי הפך לשחקן הרכב ראשון וסיים את העונה עם 5 שערים ב-26 הופעות ועזר לקבוצה לסיים את העונה במקום השלישי. בינואר  חתם במרסשלוק. עד לסיום העונה כבש שני שערים ב-8 משחקים. עונה לאחר מכן רשם מאזן מדהים של 11 שערים ב-19 הופעות וזכה עם המועדון באליפות הראשונה בתולדותיו.

בקיץ  משך את עיניהם של קבוצות רבות, בסופו של דבר הושאל לאיינטרכט בראונשוויג הגרמנית עד לסיום העונה. את העונה הוא סיים עם 9 שערים ב-29 משחקים והעפיל עם הקבוצה לבונדסליגה השלישית. ב-30 ביוני 2008 הושאל לקרל צייס יינה. ב-26 ביולי 2008 ערך את הופעת הבכורה שלו במועדון. את העונה סיים בצורה מאכזבת כאשר הבקיע רק 4 שערים ב-32 הופעות.

ב-19 ביוני 2009 חתם באוסטריה קרנטן האוסטרית. ב-15 בפברואר 2010 עזב את אוסטריה וחתם בפרנצווארוש. עד לסיום העונה הוא התקשה להשתלב בהרכב של המועדון, אך בעונת  הפך לשחקן מוביל במועדון כאשר כבש 16 שערים עד לסיום העונה. ב-26 בספטמבר 2010 הבקיע שלושער בניצחון 1:3 נגד ואשאש והפך למלטזי הראשון אי פעם שכובש שלושער מחוץ למדינה.

ביולי  חתם באולימפיאקוס וולו היוונית. הוא ערך את הופעת הבכורה שלו במועדון ב-14 ביולי 2011 במסגרת מוקדמות הליגה האירופית. ב-28 ביולי 2011 הוא הבקיע את השער הראשון שלו בקבוצה נגד דיפרדנג' 03. לאחר שהמועדון חרג מכללי אופ"א, הוא הושעה מהמסגרות האירופיות והורד לליגה הרביעית בארצו ושמברי עזב את המועדון. ב-30 בספטמבר 2011 חתם בפאניוניוס.

ב-20 באוגוסט 2012 חתם באומוניה ניקוסיה הקפריסאית. את עונת  סיים כמלך שערי הקבוצה. ב-28 במאי 2014, חזר לגרמניה כאשר חתם בפ.ס.וו פרנקפורט. ב-5 בדצמבר 2014 חזר לאומוניה.

ביוני  חתם לשנתיים בבואבישטה מליגת העל הפורטוגלית.

ב-12 ביוני 2017 שוחרר מבואבישטה וחתם לשנתיים באפולון לימסול.

ב-27 באוגוסט 2019 שמברי חתם בצ'נאיין מהסופר ליג ההודי.

ב-9 במרץ 2020, שמברי הודיע על פרישה מכדורגל.

### קריירה בינלאומית
ב-4 ביוני 2006 ערך את הופעת הבכורה שלו בנבחרת מלטה בהפסד 1:0 נגד . ב-11 באוקטובר 2006 הבקיע את שני שערי הבכורה שלו בנבחרת שהעניקו לנבחרתו ניצחון 1:2 נגד , ניצחון ראשון של הנבחרת לאחר 13 שנה ללא ניצחון.

## תארים
; מרסשלוק
*ליגת העל המלטזית: 

; תארים אישיים
*מלך השערים של ליגת העל הקפריסאית: 

## קישורים חיצוניים

קטגוריה:כדורגלנים מלטזים
קטגוריה:קשרי כדורגל מלטזים
קטגוריה:חלוצי כדורגל מלטזים
קטגוריה:כדורגלני נבחרת מלטה
קטגוריה:כדורגלני איינטרכט בראונשווייג
קטגוריה:כדורגלני קרל צייס ינה
קטגוריה:כדורגלני אוסטריה קרנטן
קטגוריה:כדורגלני פרנצווארוש
קטגוריה:כדורגלני פאניוניוס
קטגוריה:כדורגלני אומוניה ניקוסיה
קטגוריה:כדורגלני פ.ס.וו. פרנקפורט
קטגוריה:כדורגלני בואבישטה
קטגוריה:כדורגלני אפולון לימסול
קטגוריה:כדורגלני צ'נאיין
קטגוריה:ילידי 1986
גאורג הרליץ

**גאורג יוסף הרליץ** (בגרמנית: **Georg Herlitz**; 11 במרץ 1885 – 9 בינואר 1968) היה ארכיונאי, מייסד הארכיון הציוני המרכזי ומנהלו.

## ביוגרפיה
הרליץ נולד באופולה פולין (אז חבל שלזיה שבגרמניה), בנם של אדולף ואמיליה. למד באוניברסיטת ברלין ובאוניברסיטת האלה-ויטנברג וב-1909 קיבל תואר Ph.d.

הרליץ היה פעיל בתנועת בני ברית בגרמניה לפני עליית הנאצים לשלטון ולאחר עלייתו ארצה היה ממנהלי בני ברית בישראל. בשנת 1911 החל הרליץ לעבוד בארכיון היהודי הגרמני (Gesamtarchiv der deutschen Juden).

הרליץ היה ממייסדי הארכיון הציוני המרכזי שנוסד בשנת 1919 בברלין ומנהלו הראשון. הוא היה הארכיונאי הראשון במשרדי ההנהלה הציונית בברלין והחל בקליטת תיקי המשרדים הציוניים של ערים בגרמניה, באוסטריה ובבריטניה וכן תיקים של קרן קיימת לישראל ובקליטת ספרים וכתבי עת העוסקים בתולדות הציונות. בשנת 1933, לאחר עליית הנאצים לשלטון בגרמניה, עלה הרליץ לארץ ישראל והעביר את הארכיון לירושלים, לבניין המוסדות הלאומיים. הוא היה מהאחראים להרחבת תפקידו של הארכיון הציוני לקטלוג מחלקות ההסתדרות הציונית בארץ ישראל, וכן מוסדות היישוב. בין היתר הוא השתתף קונגרס הציוני ה-19 שהתקיים בלוצרן ב-1935 ובקונגרס הציוני ה-20 בציריך ב-1937. ב-14 באפריל 1941 היה הרליץ בין החותמים על קול קורא לתושבי ארץ ישראל ובו פניה לסיוע לאלה מבין יהודי אוסטריה שהגיעו לארץ ישראל לאחר שנים של רדיפות בידי הנאצים. בראשית שנותיה של המדינה השתתף הרליץ בישיבות לקראת חקיקת חוק יד ושם.

הרליץ ניהל את הארכיון הציוני עד 1955, אז הוחלף על ידי אלכס ביין. הרליץ חיבר מספר ספרים בגרמנית על נושאים יהודיים וציוניים, בהם "הלקסיקון היהודי" בחמישה כרכים. בין היתר התפרסמו מאמרים פרי עטו בעיתון "הארץ" ובעיתון "יודישה רונדשאו".

הרליץ הלך לעולמו ב-1968 בירושלים.
הסמטה המוליכה לארכיון הציוני המרכזי בירושלים קרויה על שמו.

אסתר הרליץ היא בתו.

## לקריאה נוספת
* 'הרליץ, גיאורג', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 186. 

## קישורים חיצוניים

* 
* 

## הערות שוליים

קטגוריה:אנשי העלייה החמישית
קטגוריה:ארכיונאים ישראלים
קטגוריה:חברי בני ברית
קטגוריה:יהודים גרמנים
קטגוריה:אישים שהשתתפו בוועידות הקונגרס הציוני העולמי
קטגוריה:אנציקלופדיסטים יהודים
קטגוריה:ישראלים שנולדו ב-1885
קטגוריה:ישראלים שנפטרו ב-1968
קונסטנטינוס חרלאמבידיס

**קונסטנטינוס חרלאמבידיס** (ביוונית: **Κωνσταντίνος Χαραλαμπίδης**; נולד ב-25 ביולי 1981) הוא כדורגלן עבר קפריסאי ששיחק בעמדת הקשר.

## קריירת מועדונים
חרלאמבידיס התחיל את הקריירה שלו במחלקת הנוער של אפואל ניקוסיה. בשנת  עלה לקבוצה הבוגרת ועד מהרה תפס את מקומו בקבוצה וזכה עם המועדון בשתי אליפויות, גביע ופעמיים בסופר קאפ.

במהלך עונת  חתם לשנתיים וחצי בפנאתינאיקוס. במהלך שנותיו במועדון, שיחק 44 משחקים וכבש שער אחד. בקיץ  הושאל לפאוק סלוניקי בה שיחק חודשיים שבסיומן חזר לפנאתינייקוס.

בקיץ  יצא למבחנים בקארדיף סיטי אך בסופו של דבר חתם בקארל צייס יינה מהבונדסליגה השנייה. בינואר  סיכם עם המועדון להתרת חוזהו של השחקן והוא עזב את המועדון.

ב-27 בינואר 2008 חזר לאפואל ניקוסיה לקדנציה שנייה במועדון כאשר חתם ל-4 שנים במועדון. בעונת  היה שותף לעלייה ההיסטורית של המועדון לשלב הבתים של ליגת האלופות. שנתיים לאחר מכן היה שותף לעלייה המפתיע של המועדון לרבע גמר המפעל. בעונת  היה שותף לזכייה של המועדון בטרבל.

ב-1 ביוני 2016 חתם לשנתיים בא.א.ק. לרנקה. בנובמבר 2017 פרש מכדורגל.

## קריירה בינלאומית
ב-29 בינואר 2003 ערך את הופעת הבכורה שלו בנבחרת קפריסין בהפסד 3-2 נגד . ב-19 בפברואר 2004 הבקיע את שערי הבכורה שלו בנבחרת בניצחון 1-3 נגד . חרלאמבידיס סיים את הקריירה הבינלאומית שלו עם 12 שערים ב-88 הופעות.

## קישורים חיצוניים
* 

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:ניקוסיה: כדורגלנים
קטגוריה:כדורגלני אפואל ניקוסיה
קטגוריה:כדורגלני פנאתינאיקוס
קטגוריה:כדורגלני פאוק סלוניקי
קטגוריה:כדורגלני קרל צייס ינה
קטגוריה:כדורגלני א.א.ק. לרנקה
קטגוריה:כדורגלני נבחרת קפריסין
קטגוריה:ילידי 1981
שפמתן

ממוזער|230px|שפמתן על גבעול באנגליה
**שפמתן** (שם מדעי: *Panurus biarmicus*) הוא מין ייחודי של ציפורי שיר במשפחה עצמאית - ה**שפמתניים** (Panuridae). הוא מכונה שפמתן עקב הצבע השחור של אחורי המקור שמזכיר צורת שפם. מבחינה טקסונומית הוא מקורב למשפחת הסבכיים, אך נחשב למין היחיד הקיים במשפחתו.

בישראל הוא מזדמן נדיר ביותר עם כ-12 תצפיות עד היום. רוב התצפיות הן משנות השמונים. התצפית האחרונה הייתה בפארק נחל באר שבע בנובמבר 2024, כשלפניה, נצפה רק בינואר 1995 בעמק החולה.

השפמתן הוא ציפור קטנה בצבע חום-כתום עם זנב ארוך יחסית. אורכה הממוצע כ-16 ס"מ ומשקלה 12–21 גרם. ראש הזכר אפור ומקורו כתום. בקצה מקורו יש סימן חזק בצבע שחור. היא חיה בעיקר בביצות ובאזורי גדות מים. התזונה שלה מושפעת מהעונות - בחורף היא אוכלת בעיקר גרגירים וזרעים של צמחי הקנה המכילים את תזונתו העיקרית, ואילו בקיץ תאכל כנימות וחרקים קטנים אחרים. ציפורים אלה אינן נוהגות לנדוד, ותפוצתן היא בעיקר באסיה ואירופה. היא מגיעה גם לישראל ואינה נודדת.

יש לציין שהתנהלות השפמתן מאד מזכירה את הפשוש גם במיבנה גופו וצורת זנבו והעדפתו בתי גידול עם צמחייה צפופה.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:סבכים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:פולין: עופות
קטגוריה:רוסיה: עופות
קטגוריה:אוקראינה: עופות
קטגוריה:בעלי חיים שתוארו ב-1758
חלון קייזר

300px|ממוזער|שמאל
**חלון קייזר** (באנגלית: **Kaiser Window**), ידוע גם כחלון קייזר-בסל, פותח על ידי ג'יימס קייזר במעבדות בל. חלון קייזר הוא משפחה חד-פרמטרית של פונקציות חלון המשמשות לעיבוד דיגיטלי של אותות ומוגדר על ידי הנוסחה:
:

w[n] =

\left\{
\begin{matrix}

\frac{I_0\left(\pi \alpha \sqrt{1 - \left(\frac{2n}{N-1}-1\right)^2}\right)} {I_0(\pi \alpha)},
 & 0 \leq n \leq N-1 \\ \\

0 & \mbox{otherwise}, \\

\end{matrix}
\right.

כאשר: 
* *N* הוא אורך הרצף.
* *I*0 הוא סדר 0 של פונקציית בסל מהסוג הראשון.
* *α* מספר ממשי חיובי שרירותי אשר קובע את צורת החלון. במרחב התדירויות, הוא קובע את האיזון בין רוחב האונה הראשית ורמת האונה הצדדית. זו היא החלטה מרכזית בתכנון החלון.

כאשר *N* הוא מספר אי-זוגי ערך הקצה של החלון הוא  \scriptstyle w[(N-1)/2] = 1,  וכאשר *N* זוגי ערכי הקצה הם  \scriptstyle w[N/2-1]\ =\ w[N/2]\ 

## טרנספורם פורייה

מאחורי הרצף הדיסקרטי עומדת הפונקציה הבאה וטרנספורם פורייה שלה:

:\underbrace{\frac{I_0\left(\pi \alpha \sqrt{1 - \left(\frac{2t}{(N-1)T}\right)^2}\right)} {I_0(\pi \alpha)}}_{w_0(t)}
 \quad \stackrel{\mathcal{F}}{\Longleftrightarrow}\quad
\underbrace{\frac{(N-1)T\cdot\sinh\left(\pi \sqrt{\alpha^2-\left((N-1)T\cdot f\right)^2}\right)}{I_0(\pi \alpha)\cdot\pi \sqrt{\alpha^2-\left((N-1)T\cdot f\right)^2}}}_{W_0(f)}.


הערך המקסימלי של (*w**0*(*t* הוא *w**0*(0) = 1.  

רצף ה-*w*[n] המוגדר למעלה נגזר מתוך:

:w_0\left(t-\tfrac{(N-1)T}{2}\right)\cdot \operatorname{rect}\left(\tfrac{t-(N-1)T/2}{NT}\right),    הנמדדים במרווחים של  **T**,
וכאשר ()rect היא פונקציית המלבן האיפוס הראשון אחרי האונה של (*W**0*(*f* קורה ב:
:f = \frac{\sqrt{1+\alpha^2}}{NT},
אשר ביחידות "DFT bins" הוא פשוט \scriptstyle \sqrt{1+\alpha^2}.

*α* שולטת באיזון בין רוחב האונה הראשית ושטח האונה הצדדית. ככל ש *α* עולה, האונה הראשית *W**0*(*f*) גדלה ברוחב, והאונה הצדדית קטנה במשרעת.
*α* = 0 מגיב לחלון מלבני.

עבור *α* גבוה, צורת חלון קייזר (הן בזמן והן בתדירות) נוטה לעקומת גאוס. חלון קייזר הוא כמעט אופטימלי במונחים של ריכוז  מקסימום סביב התדירות 0 (Oppenheim *et al.*, 1999).

## הערות שוליים

קטגוריה:עיבוד אותות ספרתי
דב זקהיים

ממוזער|300px|דב זקהיים, 2003
**דב ס' זקהיים** (באנגלית: **Dov S. Zakheim**; נולד ב-18 בדצמבר 1948) הוא פקיד בכיר לשעבר בממשל של ארצות הברית.

## קורות חיים
נולד למשפחה יהודית בברוקלין שבניו יורק. אביו היה רב ועסקן ציבור שבא ממשפחה בעלת מסורת רבנית ארוכה. תואר ראשון בממשל ציבורי הוא קיבל באוניברסיטת קולומביה ב-1970. תואר שלישי בפוליטיקה וכלכלה הוא עשה בקולג' סט. אנטוני באוניברסיטת אוקספורד. כן למד בישיבה אוניברסיטה, שם קיבל סמיכה לרבנות. שימש כמרצה באוניברסיטת קולומביה, בישיבה יוניברסיטי ובמוסדות נוספים.

בתקופת ממשל רונלד רייגן שימש בכמה עמדות מפתח במחלקת ההגנה של ארצות הברית. בין השאר היה עוזר תת-שר ההגנה לתכנון ולמשאבים. זקהיים היה מעורב בפעילות לחידוש חיל הים הישראלי, ובבניית ספינות הטילים החדשות. במסגרת תפקידו זה הוא פעל להפסקת פרויקט מטוס הלביא שישראל עמלה עליו באותו זמן. בעקבות ביקורו בישראל בינואר בקשר לנושא זה, והעברת המסר ממזכיר ההגנה קספר ויינברגר התבטל המשך פיתוח המטוס.

זקהיים שרת כיועץ למדיניות חוץ לנשיא ג'ורג' ווקר בוש, בקבוצה שהונהגה בידי קונדוליזה רייס ונקראה "הוולקנים" (The Vulcans).
כן שימש במספר תפקידים נוספים בממשל הנשיאותי, בעיקר בנושאים ביטחוניים הקשורים למלחמה בעיראק ובאפגניסטן וכן עמד בראש מספר מכונים שעסקו בנושאי מדיניות חוץ וביטחון.

בשנת 2002 הועלה שמו כמועמד להיות נשיא הישיבה יוניברסיטי, אך הוא הסיר את מועמדותו.

דב זקהיים חבר בקהילה אורתודוקסית בסילבר ספרינג שבמרילנד. לדבריו, שמירת שבת וכשרות לא הפריעו לו במילוי תפקידו, כולל בנסיעותיו לעיראק ולאפגניסטן.

## ספריו


* Flight of the Lavi: Inside a U.S.-Israeli Crisis (Brassey's, 1996)
* Congress and National Security in the Post-Cold War Era (The Nixon Center, 1998)
* Toward a Fortress Europe? (Center for Strategic and International Studies, 2000)
* A Vulcan's Tale (Brookings Institution Press, 2011)


## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:חברי המפלגה הרפובליקנית (ארצות הברית)
קטגוריה:יהודים פקידי ממשל בארצות הברית
קטגוריה:סגל מחלקת ההגנה של ארצות הברית
קטגוריה:מחברי ספרי עיון יהודים אמריקאים
קטגוריה:בוגרי אוניברסיטת קולומביה
קטגוריה:בוגרי ישיבה יוניברסיטי
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת קולומביה
קטגוריה:סגל ישיבה יוניברסיטי
קטגוריה:אמריקאים שנולדו ב-1948
אלאונורה מרויס-קוסטריץ, מלכת בולגריה

**אלאונורה מרויס-קוסטריץ, מלכת בולגריה** (בגרמנית: **Eleonore Reuß zu Köstritz**, בבולגרית: **Елеонора, принцеса Ройс цу Кьостриц **; 22 באוגוסט 1860, טרבשן, ממלכת פרוסיה – 12 בספטמבר 1917, ארמון אבקסינוגרד סמוך לווארנה, ממלכת בולגריה) הייתה הצאריצה של בולגריה בין 1908 ל-1917.

## ביוגרפיה
אלאונורה נולדה בממלכת פרוסיה לנסיך היינריך הרביעי ולנסיכה לואיזה קרולינה מרויס-קוסטריץ. מקור בית האצולה הגרמני רויס קוסטריץ הוא מנסיכות רויס-גרה אשר שטחיה מצוים בתורינגיה אשר בגרמניה המודרנית.

ב-1899 נפטרה רעייתו של פרדיננד הראשון, נסיך בולגריה, מריה לואיזה. ב-1908, לקראת ההכרזה על עצמאותה דה יורה של בולגריה והפיכתה לממלכה, ביקש המלך בת לווייה למילוי חובותיו המלכותיים והטקסיים ועל כן ביקש להינשא בשנית. המלך פרדיננד כבר העמיד צאצאים, היה ידוע בנטיותיו ההומוסקסואליות ולא הייתה לו כל כוונה לממש את נישואיו. לאחר שנבחנו מספר מועמדות החליט פרדיננד להינשא לאלאונורה, גם בגלל גילה המבוגר יחסית.

המלכה אלאונורה נותרה במעמד טקסי בלבד ושימשה כאם אומנת לילדיו של פרדיננד מרעייתו המנוחה מריה-לואיזה. במהלך מלחמת הבלקן הראשונה והשנייה ומלחמת העולם הראשונה שירתה אלאונורה כאחות בבתי חולים צבאיים וזכתה להערכה רבה על פועלה. ב-1917 חלתה הצאריצה אלאונורה ובספטמבר נפטרה והיא בת 57 שנים. היא נקברה בכנסיית בויאנה.

## קישורים חיצוניים

* 

קטגוריה:מלכות רעיות
קטגוריה:בית סקסה-קובורג-גותה
קטגוריה:משפחת המלוכה הבולגרית
קטגוריה:נשים בולגריות
קטגוריה:ילידות 1860
קטגוריה:נפטרות ב-1917
סופלקי

**סוּפְלַקִי** (ביוונית: **Σουβλάκι** -מבטאים "סובלאקי") הוא מאכל יווני ידוע, המורכב בעיקרו מחתיכות קטנות של בשר הצלויות על שיפוד, ולעיתים כולל גם חתיכות של ירקות. לצדו נהוג להגיש לחם, צ'יפס וסלט. הסופלקי היווני לרוב עשוי מבשר חזיר, אם כי לעיתים מכינים אותו גם מבשר בקר, כבש או בשר עוף.

## היסטוריה ואטימולוגיה
המילה סופלקי נגזרת מהמילה היוונית "סוּבלַה" (σούβλα), שפירושה "שיפוד".

על פי ממצאים שנחשפו באזור סנטוריני, עוד לפני המאה ה-17 לפני הספירה החלו תושבי האזור לצלות בשר בעזרת שיפודים, שנתמכו על ידי שתי אבנים. ככל הנראה, הסופלקי התפתח מהמאכל היווני הקדום קַנְדַאוּלוׂס (κάνδαυλος), שהוכן מבשר צלוי, פיתה, גבינה ושמיר.

עם זאת, רק ב-1951 בכפר ליבאדיה ביוון הופיעה חנות הסופלקי הראשונה, שמכרה סופלקי וגירוס (gyros), מאכל יווני נוסף שמכינים בדרך כלל מבשר חזיר . כיום, חנויות ומסעדות רבות מוכרות סופלקי בכל רחבי יוון וגם מחוץ לה.

## ראו גם
* שישליק
* קבב
* גירוס

## קישורים חיצוניים

קטגוריה:המטבח היווני
קטגוריה:המטבח הקפריסאי
קטגוריה:מאכלי בשר חזיר
קטגוריה:מאכלים לאומיים
שיר אלמליח

**שיר אלמליח** (נולדה ב-28 באוקטובר 1989) היא דוגמנית ושחקנית ישראלית.

## ביוגרפיה
אלמליח נולדה וגדלה בקצרין, לאב איש צבא קבע, ולאם מנהלת חשבונות. לה שני אחים. היא החלה את הקריירה שלה בשנה האחרונה ללימודיה בבית הספר התיכון, כאשר חתמה על חוזה עם סוכנות הדוגמנות של בטי רוקאווי.

אלמליח שירתה בצה"ל כמש"קית לוגיסטיקה בגדוד תותחנים.

עבודתה הראשונה הייתה בצילומים למגזין האופנה "GO". ב-2011 הצטלמה לקטלוג ההלבשה התחתונה של "קסם נשי". בהמשך השתתפה בקמפיינים בישראל ומחוצה לה, הצטלמה למגזינים ועוד. כמו כן, השתתפה ב-2013 בווידאו קליפ לשירו של דודו אהרון "האוטו שלי היופי שלך", מתוך אלבומו ימים טובים.

בשנת 2014 השתתפה בתוכנית הדוקו-ריאליטי "מאמא ליגה" בערוץ 10, העוסקת ברעיות כדורגלנים.

בשנת 2015 השתתפה בעונת ה-VIP השנייה של תוכנית הריאליטי "האח הגדול", העפילה לגמר התוכנית וסיימה במקום השלישי. בדצמבר אותה שנה, זכתה בתואר "הישראלית הכי סקסית" בדירוג השנתי המסורתי שערך אתר mako.

בשנים 2017–2016, הצטלמה בקמפיינים בשלל שפות של משרד התיירות, לעידוד התיירות הנכנסת לישראל מהעולם.

בשנת 2018 הוחתמה כפרזנטורית של החברות "Jackie-O", ו"Lee Cooper" בישראל.

### חיים אישיים
בשנים 2013–2016 הייתה נשואה לכדורגלן אלרואי כהן.

ביולי 2019 נישאה בשנית לאיש הנדל"ן האיטלקי-יהודי מייקל זנזורי. בני הזוג התגרשו במרץ 2021, ולהם שני בנים: רפאל וגבריאל שנולד לאחר הגירושים בהחלטה משותפת.

ביוני 2023 הכירה את עורך הווידאו והאפקטים דותן שטרן, במהלך צילומי קמפיין. בהמשך עברו להתגורר יחד, וביוני 2024 נולדה בתם המשותפת, עמנואל.

במרץ 2025 נישאה לשטרן בטקס אזרחי מצומצם, אותו ניהל צביקה הדר.

מתגוררת בקריית אונו.

## קישורים חיצוניים

*  
*  
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי האח הגדול (ישראל)
קטגוריה:בוגרי תיכון נופי גולן (קצרין)
קטגוריה:קצרין: אישים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:ישראליות שנולדו ב-1989
קטגוריה:ישראלים שנולדו ב-1989
נתרן פלואורי

**נתרן פלואורי** (באנגלית: **Sodium fluoride**) הוא תרכובת אי־אורגנית שנוסחתה NaF. נתרן פלואורי הוא מלח המורכב מיונים חיוביים של נתרן ויונים שליליים של פלואור הארוזים בסריג קובי שבו גם יוני ה +Na וגם יוני ה -F נמצאים בקואורדינציה אוקטאדרלית, מוקפים ב-6 יונים נגדיים בדומה למלח בישול. המרחק בין היונים בגביש 462 פיקומטר - מעט קצר יותר מבנתרן כלורי. החומר הוא מקור ליוני פלואוריד למגוון שימושים, הוא זול יותר והיגרוסקופי פחות מאשלגן פלואורי.

## ייצור
נתרן פלואורי מיוצר בסתירה של חומצה פלואורית או חומצה הקסה־פלואורוסיליצית H2SiF6, תוצר לוואי של פלואורואפטיט Ca5(PO4)3F המופק מסלעי פוספט להפקת דשן. הבסיס לסתירה יכול להיות נתרן הידרוקסיד או נתרן פחמתי. לפעמים משתמשים בכהלים להשקעת המלח.
*HF + NaOH ⇒ NaF + H2O
מתמיסות המכילות HF שוקע מלח הבי־פלואוריד NaHF2, חימום החומר משחרר HF ומשאיר NaF.
*NaHF2 ⇌ NaF + HF

## שימושים
* טיפול באוסטאופורוזיס בעיקר אצל נשים בגיל המעבר. החומר מאיץ יצירת רקמת עצם ומעלה את צפיפות העצם.
* נתרן פלואורי המכיל את האיזוטופ 19F משמש כמקור פוזיטרונים בטומוגרפיית פליטת פוזיטרונים.
* מקור לפלואוריד למניעת עששת בתהליך הפלרת מים או כתוסף למשחת שיניים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מלחים
קטגוריה:תרכובות אי-אורגניות
קטגוריה:פלואורידים
קטגוריה:נתרן: תרכובות
בדמינטון במשחקים האולימפיים

[ממוזער|שחקן הבדמינטון ה[הרפובליקה העממית של סין|סיני לין דן, האלוף האולימפי באולימפיאדת בייג'ינג (2008) ובאולימפיאדת לונדון (2012), עם מדליית הזהב בה זכה בלונדון]]
[ממוזער|שחקניות הבדמינטון הסיניות [ז'או יונליי וטיאן צ'ינג, במהלך משחק באולימפיאדת לונדון (2012), בה היו האלופות האולימפיות]]
[ממוזער|שחקן הבדמינטון ה[אינדונזיה|אינדונזי תאופיק חידיאת, האלוף האולימפי באולימפיאדת אתונה (2004)]]
**[[בדמינטון]]** הוא ענף ב**[[המשחקים האולימפיים|משחקים האולימפיים]]** מאז אולימפיאדת ברצלונה (1992).

כבר באולימפיאדת מינכן (1972) נערכה תחרות ראווה בבדמינטון, וטורניר דומה נערך גם באולימפיאדת סיאול (1988). באולימפיאדת ברצלונה נכלל הענף לראשונה במשחקים באופן רשמי. באותם משחקים נערכו ארבעה מקצים, לגברים ולנשים, ליחידים ולזוגות. באולימפיאדת אטלנטה (1996) נוסף מקצה חמישי, לזוגות מעורבים. חידוש נוסף שנעשה באטלנטה היה הוספת משחק על המקום השלישי, לאחר שבברצלונה שני המפסידים בשלב חצי הגמר זכו במדליית ארד.

## שיטת הטורניר
בתחרויות היחידים, כל מדינה יכולה לשלוח לכל היותר שני שחקנים. השחקנים מחולקים ל-16 בתים, שבכל אחד מהם שניים או שלושה שחקנים. מחולקים השחקנים בסיבוב הראשון לבתים שבכל אחד שניים או שלושה. 16 השחקנים שסיימו כראשי הבתים מעפילים לשמינית הגמר, והמשך הטורניר מכאן ואילך הוא בשיטת נוקאאוט. המנצח בגמר זוכה במדליית זהב, והמפסיד במדליית כסף. שני המפסידים בחצאי הגמר נפגשים למשחק על מדליית הארד.

לתחרויות הזוגות רשאית כל מדינה לשלוח שני זוגות. מספר הזוגות הכולל הוא 16, והם מחולקים לארבעה בתים. שני הזוגות שסיימו במקומות הראשונים בכל בית מעפילים לשלב רבע הגמר, בשיטת הצלבה. גם כאן, הזוג המנצח בגמר זוכה במדליית זהב, הזוג המפסיד זוכה במדליית כסף, ושני הזוגות שהפסידו בחצאי הגמר מתחרים על מדליית הארד.

## מדליות
לאורך השנים זכו שחקני בדמינטון מ-10 מדינות במדליות אולימפיות. סין נהנית מדומיננטיות בענף, במיוחד מאז אולימפיאדת סידני (2000). שחקני הבדמינטון הסינים זכו ב-16 מדליות זהב מתוך 29 שחולקו עד כה, כולל כל 5 מדליות הזהב באולימפיאדת לונדון (2012) וב-38 מתוך 91 המדליות שחולקו בכלל. גם המדינות הבאות אחריה בטבלת המדליות, קוריאה הדרומית ואינדונזיה, הן מדינות אסיאתיות. בששת הטורנירים האולימפיים שנערכו עד כה גם יחד, היה רק אלוף אולימפי אחד שלא היה אסיאתי, ורק 10 מדליות חולקו לשחקני בדמינטון שאינם ממדינות אסיה.

## שחקני בדמינטון ישראלים במשחקים האולימפיים
שחקן הבדמינטון הישראלי היחיד שהשתתף במשחקים האולימפיים, היה מישה זילברמן, שהתחרה באולימפיאדת לונדון (2012),אולימפיאדת ריו דה ז'ניירו (2016) באולימפיאדת טוקיו (2020) ובאולימפיאדת פריז (2024) בשתי האולימפיאדות הראשונות הודח בשלב הבתים סיבוב הראשון, בלונדון לאחר שני הפסדים ובריו לאחר ניצחון והפסד.

## קישורים חיצוניים

* 

קטגוריה:בדמינטון
קטגוריה:ענפי ספורט במשחקים האולימפיים
המטרה: לונדון

**המטרה: לונדון** (באנגלית: **London Has Fallen**) הוא סרט מותחן פעולה בבימויו של בבאק נג'אפי ובכיכובם של ארון אקהרט, מורגן פרימן וג'רארד באטלר, שגם הפיק את הסרט. הסרט יצא לאקרנים ב-4 במרץ 2016. סרט זה מהווה המשך לסרט "המטרה: הבית הלבן" שיצא לאקרנים במרץ 2013.

צילומי הסרט נערכו בין אוקטובר 2014 לאפריל 2015 בלונדון, בבולגריה, פקיסטן ותימן.

## עלילה
כשנתיים לאחר ניסיון התנקשות כושל של מדינות ה-G8 בטרוריסט **אמיר ברקאווי** (אלון אבוטבול), ראש ממשלת בריטניה מוצא את מותו בנסיבות מסתוריות. זמן קצר לאחר מכן, מנהיגי מדינות העולם המערבי מגיעים אל לונדון, על מנת להשתתף בהלווייתו, אך עד מהרה, מה שהחל כאחד האירועים המאובטחים והמוגנים ביותר בתבל הופך למזימת נקמה קטלנית: ממחבואו בתימן, מצליח ברקאווי לשלוח שכירי חרב מיומנים ומחבלים-מתאבדים, המתחזים לשוטרים ולחיילים בריטים, שמתנקשים בחייהם של מנהיגי קנדה, יפן, גרמניה, צרפת, איטליה והממלכה המאוחדת.

איש השירות החשאי, **מייק בנינג** (ג'רארד באטלר) מצליח לחלץ את נשיא ארצות הברית, **בנג'מין אשר** (ארון אקהרט) מזירת הפיגוע, בעוד המחבלים רודפים אחריהם, במטרה ללכוד את הנשיא בחיים ולהוציאו להורג בשידור חי מול כל העולם. **ג'קלין מרשל** (שארלוט ריילי), סוכנת MI6 בריטית, נחלצת לעזרתם ועוזרת להם להימלט תוך שהיא מנסה לחשוף חפרפרת בשירותי הביטחון הבריטיים.

## שחקנים ודמויות

## סרט המשך
הפקת הסרט השלישי בסדרה המטרה: שומר הראש (שנקרא במקור Angel Has Fallen) יצאה לדרך בשנת 2016 כאשר ג'רארד באטלר חוזר לגלם את דמות סוכן השירות החשאי מייק באנינג והוא משתף פעולה כמפיק להפקה. בינואר 2018 לוהקו שחקנים נוספים ובמרץ אותה שנה החלו צילומי הסרט במדינת וירג'יניה.

## קישורים חיצוניים
* 

* 
* 
* 

קטגוריה:סרטי 2016
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי המשך אמריקאיים
קטגוריה:לונדון בקולנוע
בית מעון

**בֵּית מָעוֹן** הייתה עיירה יהודית גדולה, אשר שכנה בסמוך לטבריה, ואשר התקיימה לאורך תקופת בית שני, המשנה והתלמוד, ועד התקופה העות'מאנית.

העיירה נזכרת רבות בכתבי חז"ל, וכן בכתבי יוסף בן מתתיהו, בתור הפרבר העיקרי של טבריה בתקופה הרומית.

אתרה של העיירה הקדומה מזוהה בח'רבת נאצר א-דין, למרגלות תל מעון שבטבריה עילית.

## תולדות היישוב
ראשון להזכיר את העיירה בכתובים הוא יוסף בן מתתיהו, בחיבורו חיי יוסף, שם ציין כי בית מעון שוכנת כ-4 סטאדיות מטבריה (דהיינו, פחות מקילומטר), וכי שהה בה בעת שהיה מסוכסך עם הנהגת טבריה בעת המרד הגדול.

העיירה נזכרת בתלמוד כיישוב השוכן מעל טבריה במגוון הקשרים. כך, לעניין עיבור ועירוב: . כך גם לעניין השוני בין מקומות בתנאי הפועלים: .

העיירה נזכרת בתלמוד בהיותה שוכנת מעל טבריה, על מנת להדגים את היחס שהתקיים בין שילה ובין משכן שילה, ומיקומה מעל טבריה שימש את חז"ל לא אחת להדגמת היחס שבין מקום נמוך לגבוה באופן כללי: , וכן .

העיירה נזכרת גם ברשימות משמרות הכהונה כאחת מערי הכהנים בגליל (למשל בקינה "איכה ישבה חבצלת השרון", של רבי אלעזר בירבי קליר). עיירה זו הייתה מקום מושבה של **משמרת חֻפָּה**. מיישוב זה הגיע גם האמורא מהדור השני **[[יוסי מעוניא]]**, אשר בדרשה אחת שנשא בבית הכנסת שבעירו פגע בכבוד הנשיאות, עד שריש לקיש נדרש לפייס בעניין את יהודה נשיאה.

בית מעון נזכרת בתלמוד הירושלמי גם לעניין תושביה שנהגו לשבת על ספסלים בטבריה ולקבץ נדבות.

## בית הכנסת של בית מעון
בית הכנסת של בית מעון, הנזכר בשם "כנשיתא דמעון", נזכר רבות בתלמוד.

את בית הכנסת במקום נהג לפקוד בין היתר רבי יוחנן, גדול אמוראי טבריה, אשר הורה לאנשי בית מעון הלכות שונות:
, וכן: .

וכן מובא: , וגם: .

בנוסף נזכר בית הכנסת של העיירה לשם הדגמת היחס שבין שילה והיישוב המקראי תאנת שילה: .

## רציפות היישוב ומיקומו
היישוב היהודי בבית מעון המשיך להתקיים ברציפות אף מאות רבות של שנים לאחר תקופת התלמוד, ועדות לקיומה של בית מעון כיישוב עם קהילה יהודית מצויה עד שלהי המאה ה-16.

בראשית המאה ה-14 העיד אשתורי הפרחי בספרו כפתור ופרח כי בית מעון נמצאת במרחק של תחום שבת אחד מטבריה (כקילומטר אחד). לפי מידע זה, ועל פי התייחסותו של יוסף בן מתתיהו, מקובל לזהות את מיקומה של העיירה הקדומה בסמוך לקברו של רבי עקיבא, באתר הארכאולוגי ח'רבת נאצר א-דין שמצפון מערב לטבריה העתיקה, כאשר השם הקדום נדד ברבות השנים לראש ההר הסמוך בצורה **תל מעין**.

בבית מעון עברה הדרך הרומית שעלתה מטבריה לציפורי דרך בקעת יבנאל.

## הערות שוליים

קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים יהודיים בארץ ישראל בתקופת בית שני
קטגוריה:טבריה: היסטוריה
קטגוריה:המרד הגדול
קטגוריה:ארץ ישראל ביהדות
בסקטירס

**בסקטירס ** (באנגלית: **Baskup - Tony Parker**) היא סדרת אנימציה אמריקאית לילדים אשר משודרת. בישראל הסדרה שודרה בערוץ הילדים בדיבוב לעברית החל משנת 2012 עד שנת 2014. באולפני "דאבי דאב".

## תקציר העלילה
הסדרה מספרת על רודי הקפטן של קבוצת "היי פייב" אשר עזב את ההורים שלו לסן אנטוניו שבטקסס ארצות הברית כדי לשחק בכדורסל, הם מאומנים על ידי המאמן טוני פארקר ונלחמים על המקום הראשון בטורניר ה"באסקאפ" מול קבוצות כדורסל שונות ובהן הקבוצה המרושעת "הזוחלים" והמאמן שלהם סלים.

## דמויות
### קבוצת היי פייב
* **רודי** - הדמות הראשית, הקפטן של קבוצת "היי פייב".
* **מיה** - האקרובטית של קבוצת "היי פייב".
* **סטלה** - אחותו הגדולה של ליאו, המוח של קבוצת "היי פייב".
* **ליאו** - אחיה הקטן של סטלה, הבדרן של קבוצת "היי פייב", נוטה לעשות שטויות.
* **מייק** - החזק בקבוצה וחברו הכי טוב של ליאו.
* **[[טוני פארקר]]** - המאמן של קבוצת "היי פייב".

### קבוצת הזוחלים
* **סלים** - המאמן של קבוצת "הזוחלים", רוצה לנקום בטוני פארקר. 
* **ממבה** - הקפטן של קבוצת "הזוחלים".
* **טוד** - הכי מהיר בקבוצה.
* **פייתון** - כמו נחש זוחל בין הרגליים וקולע.
* **גייטור** - אכזר, איש ללא רחמים.
* **פרוג -** חזק מאוד, לא מוותר, ושונא את קבוצת "היי פייב".

## קישורים חיצוניים

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
וקטור מצב (גאוגרפי)

**וקטור מצב** המתאר מצב גאוגרפי הוא קבוצה של נתונים המתארים את המצב המדויק אודות מיקומו של אובייקט במרחב וכן תיאור התנועה שלו. מתוך וקטור כזה ניתן, בעזרת חישובים מתמטיים לשערך את מיקום האובייקט ותנועתו בנקודות שונות בזמן, בעבר או בעתיד.

וקטור מצב גאוגרפי מכיל בדרך כלל שבעה אלמנטים. שלושה המתארים מיקום, שלושה המתארים מהירות ואחד המתאר נקודה בציר הזמן. אם מתארים מיקום במרחב  \mathbb{R}^N  N-ממדי אז וקטור המצב  \textbf{x}  שייך למרחב  \mathbb{R}^{2N}.

:  \mathbf{x}(t) = ( x_1(t)\;\; x_2 (t)\; \;x_3(t)\; \;v_1(t) \;\;v_2 (t) \;\;v_3 (t))^T 

או בפשטות:

:  \mathbf{x}(t) = \binom{\mathbf{r}(t)}{\mathbf{v}(t)}

כאשר:

:  \mathbf{r} = (x_1\;x_2\;x_3)^T מתאר את וקטור המיקום

:  \mathbf{v} = \dot{\mathbf{r}} = (v_1\;v_2\;v_3)^T מתאר את וקטור המהירות.

לנוכח החופש הקיים בבחירת מערכת צירים עבור המיקום, וקטור מצב יכול להיות מבוטא במגוון של מערכות צירים (כגון NED, ECEF ואחרים).

קטגוריה:ערכים שבהם תבנית בריטניקה אינה מתאימה
קטגוריה:גאוגרפיה
קטגוריה:רשתות קואורדינציה גאוגרפיות
אליס בקאי

**אליס ארמל בקאי** (באלבנית: **Elis Ermal Bakaj**; נולד ב-25 ביוני 1987) הוא כדורגלן עבר אלבני ששיחק בעמדת הקשר התוקף ולעיתים גם כחלוץ.

## קריירת מועדונים
בקאי התחיל את הקריירה שלו במחלקת הנוער של פרטיזן טירנה ובגיל 15 בלבד עלה לקבוצה הבוגרת. בשנת  הוא ערך את הופעת הבכורה שלו בקבוצה הבוגרת נגד מכבי נתניה במסגרת גביע האינטרטוטו. למרות זאת, את העונה הוא התחיל בקבוצת המילואים של המועדון ששיחקה בליגה השנייה ובינואר של אותה עונה חזר לקבוצה הראשונה. ב-24 במרץ 2004 הבקיע את שער הבכורה שלו בקריירה ברבע גמר הגביע האלבני נגד אלבסני. בינואר  חתם בדינמו טירנה עימה זכה באליפות המדינה בעונת .

בינואר  חתם בדינמו בוקרשט הרומנית ל-5 שנים תמורת 200 אלף אירו. ב-26 בפברואר 2011 ערך את הופעת הבכורה שלו בבוקרשט. וב-12 באפריל 2011 הבקיע את שער הבכורה שלו בליגה נגד אוניראה אורזיצ'ני. במהלך משחק הסופר קאפ הרומני נגד סטיאווה בוקרשט, הצליח בקאי להתחמק מחזיז שהושלך לכיוונו מאוהד סטיאווה. בפברואר  הצטרף לצ'רנומורץ אודסה האוקראינית.

בפברואר  ביקש לעזוב את המועדון בגלל המתיכות שהחלה במדינה ונענה בחיוב. לאחר שהיה קרוב לחתום בסקנדרבו קורצ'ה, אך בסופו של דבר ביוני של אותה עונה חתם בקיי אף טירנה. במאי  סיכם בהפועל רעננה מליגת העל הישראלית, אך כבר באוגוסט השתחרר מהקבוצה לפי בקשתו וחזר לקיי אף טירנה.

ב-9 ביוני 2016 חתם בספליט מליגת העל הקרואטית. בנובמבר  שוחרר מהקבוצה.

ב-29 בינואר 2017 חזר לאלבניה בולנזיה שקודרה בה שיחק עד סיום העונה.

ב-9 באוגוסט 2017 חתם בקוקסי.

ב-4 במרץ 2018 חתם בשחטיור סליהורסק מליגת העל הבלארוסית ששילמה עליו 120 אלף אירו.

בינואר , בקאי חתם בדינמו ברסט.

בינואר , בקאי חתם ברוך ברסט.

## קריירה בינלאומית
בקאי ערך את הופעת הבכורה שלו בנבחרת אלבניה ב-21 בנובמבר 2007 נגד  במסגרת מוקדמות יורו 2008. ב-22 במאי 2012 הבקיע את שער הבכורה שלו בנבחרת בניצחון 1–2 נגד .

## תארים
; פרטיזני טירנה
*הגביע האלבני: 
*הסופר קאפ האלבני: 

; דינמו טירנה
*אליפות אלבניה: 

;שחטיור סליהורסק 
* הגביע הבלארוסי: 2019/2020 

;דינמו ברסט 
* הסופר קאפ הבלארוסי: 2020

; אישיים
* כדורגלן השנה בליגה האלבנית: , 

## קישורים חיצוניים

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:חלוצי כדורגל אלבנים
קטגוריה:טירנה: כדורגלנים
קטגוריה:כדורגלני פרטיזן טירנה
קטגוריה:כדורגלני דינמו בוקרשט
קטגוריה:כדורגלני צ'רנומורץ אודסה
קטגוריה:כדורגלני קיי אף טירנה
קטגוריה:כדורגלני הפועל רעננה
קטגוריה:כדורגלני ספליט
קטגוריה:כדורגלני ולזניה שקודרה
קטגוריה:כדורגלני קוקסי
קטגוריה:כדורגלני שחטיור סליהורסק
קטגוריה:כדורגלני דינמו ברסט
קטגוריה:כדורגלני נבחרת אלבניה
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים זרים באוקראינה
קטגוריה:ספורטאים אלבנים בישראל
קטגוריה:ספורטאים זרים בקרואטיה
קטגוריה:ספורטאים זרים בבלארוס
קטגוריה:אלבנים שנולדו ב-1987
הלן דוויט

שמאל|ממוזער|250px|קולהּ של הלן דוויט
**הלן דֶווִיט** (באנגלית: **Helen DeWitt**, נולדה ב-1957, טקומה פארק, מרילנד, ארצות הברית) היא סופרת אמריקאית שחיה בברלין. היא חיברה את הרומנים *The Last Samurai* (2000), *Your Name Here* (2007), ו-*Lightning Rods* (2012). ספריה טרם תורגמו לעברית.

## ביוגרפיה
דוויט נולדה להורים שעבדו בשירות הדיפלומטי של ארצות הברית, ולכן גדלה בעיקר באמריקה הלטינית (מקסיקו, ברזיל, קולומביה, ואקוודור). לאחר שהות קצרה במכללת סמית', למדה דוויט לימודים קלאסיים באוניברסיטת אוקספורד, והשלימה שם תואר ראשון ולאחריו תואר דוקטור בלימודים קלאסיים.

לדבריה, דוויט התאכזבה מאוקספורד, ולאחר שהשלימה את לימודי הדוקטור חדלה מלעסוק בלימודים קלאסיים, כדי להתרכז בכתיבה. היא נאלצה לעסוק בעבודות מזדמנות, בהן מזכירוּת, עבודה במכבסה, וזבנוּת בדאנקן דונאטס, כדי לפרנס את עצמה בזמן שעבדה על כתבי יד שונים. היא מספרת שכתב היד שהצליחה לפרסם לימים תחת השם "הסמוראי האחרון" היה כתב היד ה-50 במספר שחיברה.

באוקספורד פגשה חוקר לימודים קלאסיים בשם דייוויד, ונישאה לו. מקץ כמה שנים התגרשו.

דוויט מוצאת את תהליך ההוצאה לאור מתסכל במיוחד. בראיונות שונים, וכן בבלוג שלה, היא מספרת על תסכול יוצא דופן מהקושי לתקשר עם מוציאים לאור ועל התכתבויות ארוכות וסיזיפיות על פרטים שונים ביצירתה. דוויט ניסתה להתאבד בגיל 19 בשל תסכול מוקדם מניסיון לפרסם משהו שכתבה. בהמשך חייה ניסתה להתאבד מספר פעמים נוספות.

בשנת 2007 עקרה לברלין כדי להתרכז בכתיבה.

## יצירתה
דוויט ידועה בעיקר בשל רומן הביכורים שלה, *The Last Samurai* ("הסמוראי האחרון"), שפורסם באנגלית בשנת 2000. (אין כל קשר לסרט בעל השם הזהה הסמוראי האחרון. הספר תורגם אך טרם יצא לאור בעברית.) הרומן עוסק בבלשנית אינטלקטואלית שמגדלת ילד כאם חד-הורית, ומתרכז בהתפתחותו האינטלקטואלית של הילד, בסקרנותו הרבה, בחינוכו (בין היתר באמצעות צפייה חוזרת ונשנית בסרט שבעת הסמוראים של אקירה קורוסאווה), בחיפושו אחר אב טוב מזה שזימן לו הגורל, ובקשיים הכרוכים בקיום חיי רוח פעילים וסקרניים, לנוכח מצוקות פרנסה ועוינות אנטי-אינטלקטואלית מצד החברה.

בשנת 2012 פרסמה רומן שני, *Lightning Rods*. הרומן הוא סאטירה "בסגנון המפיקים של מל ברוקס" על תרבות העבודה האמריקאית ועל הטרדה מינית. כתב היד הושלם בשנת 1999, אך דוויט התקשתה למצוא לו מוציא לאור במשך למעלה מעשור.

דוויט ממשיכה לפרסם נתחים מכתבי יד שלה בכתבי עת שונים, וכמו כן פרסמה בשנת 2014 סיפור קצר בשם "Climbers" אשר עוסק באידיאלים האמנותיים לעומת המציאות המסחרית של חיי הסופר. הסיפור פורסם בכתב העת הארפר'ס מגזין.

## קישורים חיצוניים

* 

* הבלוג של דוויט 

## הערות שוליים

קטגוריה:סופרות אמריקאיות
קטגוריה:סופרים אמריקאים
קטגוריה:אישים שניסו להתאבד
קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
דרג אופרטיבי מס' 1

[שמאל|ממוזער|300px|איסוף ומעצר יהודים ברחוב ב[יאשי, בזמן פרעות יאשי]]
**דרג אופרטיבי מס' 1** (ברומנית: **Eșalonul I Operativ**), הידוע גם בשם **האשלון המיוחד**, הייתה יחידה צבאית מיוחדת שהוקמה ברומניה, לקראת כניסתה למלחמת העולם השנייה. דרג אופרטיבי מס' 1 הוקמה ופעלה במסגרת השירות החשאי הרומני וראשית פעילותה הייתה בהכנות וביצוע פרעות יאשי.

בראש היחידה עמד תחילה אאוג'ן קריסטסקו Eugen) Cristescu) ולאחר מכן יון ליסייביץ (Ion Lisievici). היחידה פעלה במתכונת דומה לאינזצגרופן והייתה מתואמת עם הגרמנים באמצעות המאיור הגרמני דובר הרומנית אלכסנדר שטרנסקי (Alexandr von Stranschi) והקולונל הרומני יונסקו מיקנדרו (Ionescu Micandru).

לפי דיווח של בראונשטיין, תושב יהודי מיאשי, היחידה, שכונתה בפי היהודים "הגסטאפו הרומני", הגיעה ליאשי כשבועיים לפני הפרעות והמרכז שלה הוקם ברחוב פקוררי, בקרבת היציאה מהעיר. במקום זה הם חימשו פורעים רבים בנשק שסופק ישירות על ידי שירות המודיעין המיוחד והיה מחוץ לכל בקרה צבאית או משטרתית. ברחוב פקוררי התגורר ז'וניוס לקה (קרוב משפחתו של ראדו לקה), עוזר ראש המשרד הסטטיסטי של שירותי המודיעין ביאשי והוא סיפק לקריסטסקו את כל המידע על המוקדים והמרכזים היהודים ביאשי.

שלוש קבוצות מבצעיות (echipe), שנשלחו מבוקרשט לקחו חלק בביצוע הפרעות ביאשי.

## לקריאה נוספת
* ז'אן אנצ'ל, **הקדמה לרצח – פרעות יאסי, 29 ביוני 1941**, הוצאת יד ושם, 2003, עמ' 13–20.

## הערות שוליים

קטגוריה:יחידות צבא רומניות במלחמת העולם השנייה
קטגוריה:שואת יהודי רומניה
מאזן ערוץ

**מאזן ערוץ** (באנגלית: **link budget**) הוא חישוב סך כל התוספות והגריעות ממשדר, דרך תווך (קו תמסורת, חלל פתוח, סיב, גלבו ועוד) אל עבר מקלט במערכת טלקומוניקציה. הוא כולל את הירידה בעוצמה כתוצאה מעבר הגל בתווך, את שבח האנטנה, וכן נחיתות כתוצאה מהכבל המזין וגורמים אחרים. ניחות אקראי בערוץ כגון הבהובים , נלקחים בחשבון על ידי הוספת מרווח בהתאם לצפי של ההשפעה מבחינת עצמה. גודל המרווח הנדרש ניתן להפחתה על ידי טכניקות שונות כגון גיוון אנטנות  וFHSS

המשוואה הפשוטה של מאזן ערוץ נראית כך:
`ניחות (dB)` - `תוספות ([[דציבל|dB]])` + `עוצמת שידור (dBm)` = `עוצמה במקלט ([[dBm]])`
*במשוואה לעיל, מכיוון שדציבל נמדד ב[[סקאלה לוגריתמית|סולם לוגריתמי]], פעולת חיבור במשוואה מקבילה להכפלה של היחסים המספריים*

## במערכות רדיו
במערכות קרינה אלקטרומגנטית שמכילות חישוב קו ראייה (Line-of-sight), המקור העיקרי לניחות הוא ירידה של עצמת האות עקב התפשטות אחידה, הפרופורציונלית ביחס הפוך לריבוע המרחק (בהתפשטות גאומטרית).

משוואת מאזן ערוץ הכוללת את ההשפעות, ומבוטאת לוגריתמית, עשויה להיראות כך:
:
  P_{RX} = P_{TX} + G_{TX} - L_{TX} - L_{FS} - L_M + G_{RX} - L_{RX} \,
 
כאשר:
:P_{RX} = עוצמה נקלטת (dBm)
:P_{TX} = עוצמה משודרת (dBm) 
:G_{TX} = שבח אנטנה של המשדר (dBi)
:L_{TX} = ניחות משדר (קו תמסורת, מחברים...) (dB) 
:L_{FS} = ניחות מרחבי או ניחות נתיבי (dB)
:L_M  = ניחותים נוספים (מרווח הבהוב, ניחות גוף, אי התאמה פולרית, אחרים...) (dB)
:G_{RX} = שבח אנטנה של המקלט (dBi)
:L_{RX} = ניחות מקלט (קו תמסורת, מחברים...)  (dB)

קטגוריה:התפשטות גלי רדיו
אברהם בנימין זאב המבורג

הרב **אברהם בנימין זאב (וולף) המבורג** (נודע גם בראשי התיבות **אוה"ב**, גרמנית: **Wolf Hamburger**; כ"ז בטבת תק"ל, 24 בינואר 1770 – ד' בסיוון תר"י, 15 במאי 1850) היה ראש ישיבת פיורדא, מבכירי רבני אשכנז בראשית המאה ה-19.

## ביוגרפיה
נולד בפיורדא לר' אליעזר אהרן ולקריינע אנסבך, אביו וסבו היו מפרנסי הקהילה, ואמו באה ממשפחת נידערווערן והייתה בתו של אב"ד שוויינפורט. אביו היה נינו של רבי יששכר ברמן סג"ל פרנקל, מראשי ישיבת פיורדא הקודמים, ודודו היה רבי אריה ליב ברלין מקאסל. אביו מת בהיותו תינוק, בכ"ו בחשוון ה'תקל"ב, ואמו, שנישאה מחדש, עברה לגור לצד בעלה באמסטרדם והותירה את בנה להתחנך במוסדות הקהל בפיורדא.

למד בישיבת פיורדא קודם תחת רבי צבי הירש חריף, (חתנו של רבי רפאל הכהן כ"ץ), ואחר כך אצל אב"ד העיר  (מהרז"ך). ב-1 בספטמבר 1789 נישא לרחל מרים כהן, ילידת פראג ונכדתו של הגביר שמואל לוקא. ב-1799 מינה אותו מהרז"ך למחליפו בראשות הישיבה: בשנים הבאות סירב להצעות לשמש כאב"ד המבורג ומגנצא ונותר במקומו. בשעה שישיבות אשכנז נסגרו בזו אחר זו, הצליח לשמור על המוסד שלו כמרכז התורה המסורתי האחרון בגרמניה: ב-1824, אף כי הייתה רחוקה מימי הזוהר שלה במאה ה-18 כששהו בה מאות לומדים, עוד נמצאו בה שמונים-ושמונה תלמידים.

הרב המבורג ניהל מערכה קשה נגד ניסיונות השלטונות להכליל לימודי חול בישיבה. ב-1820, כשנפטר המהרז"ך, שימש כמחליפו בפועל אך על המשרה התנהל מאבק ארוך שנים. מועמדה של סיעת הרפורמה בקהילה, שתבעה לימודי חול ואקולטורציה, היה תלמידו לשעבר יצחק לוי. ביולי 1824 נסגרה הישיבה לראשונה בצו השלטונות עקב הסירוב להכנסת מקצועות כלליים. הם חזרו בהם לאחר מחאה גדולה שקמה. ב-1826 ניסה לודוויג הראשון, מלך בוואריה להפוך את המוסד לסמינר מודרני להכשרת רבנים ומורים אך היוזמה נכשלה למול סירוב ראש הישיבה. באפריל 1828 היא נסגרה בפעם השנייה, באופן סופי. הרב המבורג הוסיף להעביר שיעורים במחתרת בביתו, עד שנאסר עליו לעשות כן ב-1830. באותה שנה הסתיים המאבק על הרבנות, ולוי קיבל את משרת האב"ד. ב-1832 ניסה הרב לעתור נגד האיסור שהוטל עליו, אך ועד הקהילה שנשלט עתה על ידי מתנגדיו דחה את בקשתו בהצהרה כי "צו המניעה היה הצעד החכם ביותר שנקט מלכנו."

עם סגירת הישיבה פנו חלק מתלמידיו, כמו הרב יצחק דב הלוי במברגר, לישיבת וירצבורג בה נקט הרב אברהם בינג קו פשרני לגבי לימודים באוניברסיטה. ב-1836 השתתף באספה שכינסה המלכות באנסבאך לגבי זכויות היהודים, שם ייצג את האורתודוקסים בין יהודי פיורדא. בשנים אלה ניצב מולו עוד תלמיד-לשעבר שנעשה לרב רפורמי מפורסם, דוד איינהורן.

שני חיבוריו העיקריים היו שו"ת 'שער הזקנים' ו'שמלת בנימין'. נפטר ב-1850 ונקבר בפיורדא.

## לקריאה נוספת
* בנימין שלמה המבורגר, **הישיבה הרמה בפיורדא**, מכון מורשת אשכנז, בני ברק תש"ע, כרך ג', ובפרט עמ' 35–111.

## קישורים חיצוניים

* Hamburger, Wolf בתוך: Julius Carlebach, Michael Brocke, **Biographisches Handbuch der Rabbiner: Die Rabbiner der Emanzipationszeit in Den Deutschen, Böhmischen und Großpolnischen Ländern 1781-1871**, Walter de Gruyter, 2004.
* 
;ספריו
* 
* 
* 

## הערות שוליים

קטגוריה:ראשי ישיבה גרמנים
קטגוריה:בוגרי ישיבת פיורדא
קטגוריה:פירט: רבנים
קטגוריה:מחברי ספרי שו"ת
קטגוריה:ילידי 1770
קטגוריה:נפטרים ב-1850
המל המפסטד (מחוז בחירה לפרלמנט הבריטי)

**המל המפסטד** (באנגלית: **Hemel Hempstead**) הוא מחוז בחירה לבית הנבחרים הבריטי. הציבור במחוז בוחר נציג אחד לפרלמנט. חבר הפרלמנט הנוכחי מטעם המחוז הוא מייק פנינג. מחוז הבחירה חופף למחוז הבחירה מזרח אנגליה לפרלמנט האירופי. המחוז הוא חלק ממחוז הרטפורדשייר. 

## גבולות המחוז
לקראת הבחירות הכלליות בבריטניה בשנת 1997, החליטה ועדת הגבולות לפצל את מחוז מערב הרטפורדשייר לשניים:דרום מזרח הרטפורדשייר והמל המפסטד, על מנת לשקף את מסת האוכלוסייה מסביב ללונדון.

## חברי פרלמנט מטעם המחוז

## מערכות בחירות
### 2015

### 2010

### 2005

### 2001

### 1997

קטגוריה:מחוזות בחירה לפרלמנט של הממלכה המאוחדת
נחום גרינהויז

הרב **נחום גרינהויז** (תרכ"ב - כ"א אדר תרע"ה, 1862 - 7 במרץ 1915) היה רב העיר טרקאי בליטא, וחתנו של הרב שלמה הכהן (בעל החשק שלמה).

## תולדותיו
נולד בשנת ה'תרכ"ב לרב אהרן זליג לוריא.

בהיותו בן עשרים נישא לחיה ברכה בתו של הרב שלמה הכהן מווילנא, ושנתיים לאחר מכן מונה לרבה הרשמי של העיר טרקאי מטעם הממשלה, בה הייתה קהילה יהודית מהוותיקות בליטא. בסוף 1908, במהלך נסיעה עם הרב ריינס בענייני הישיבה בלידא, לקה בשבץ שהשאיר אותו מרותק למיטה במשך שבועות רבים.

בשנת ה'תרע"א נפצע בתאונת רכבת ועקב כך נעשה משותק, ובכ"א באדר ה'תרע"ה  נפטר לאחר ייסורים.

את מקומו ברבנות העיר מילא חתנו הרב צבי אריה פרצוביץ אביו של הרב נחום פרצוביץ. חתנו השני היה הרב יצחק שוסטר, רבה של סוקולקה. בנו הוא הרב שלמה שוסטר, ששימש לאחר השואה רבה של לודז'.

## משנתו
היה אוהב ארץ ישראל נלהב והתמסר מאוד להפצת רעיון הציונות. הוא הקים סניף של חובבי ציון בעירו והטיף לשיתוף פעולה של חרדים וחופשיים למען יישוב ארץ ישראל. הוא תמך בציונות מעשית של העלאת יהודים לאט לאט וקרא לקנות מתוצרת היישוב היהודי בארץ ישראל. הוא פרסם מספר מאמרים בעד הציונות ונגד מתקיפיה בעיתונות התקופה. היה בין מייסדי המזרחי בשנת 1902, השתתף בכינוסיה ובקונגרסים ציוניים ונחשב בין רבניה הגדולים, עד כדי שהרב יצחק יעקב ריינס הועידו ליורשו. באוגוסט 1904 נבחר למועצה של 23 ראשי המזרחי. בסביבות שנת 1905–1906 הוא פרש בשקט מפעילות במזרחי. בשנת 1911 הוא פרסם מאמר בשם "טעות לעולם חוזר" הקורא שלא לתרום לוועד האודסאי בגלל שהוא תומך בגימנסיה הרצליה, הנותן חינוך שקרא לו כפרני, הכולל את ביקורת המקרא
. אחד מצאצאיו כתב שהוא שינה את עמדתו כלפי הציונות במיוחד בעקבות הקמת גימנסיה הרצליה. כן סופר שהוא פרסם את המאמר בשנת 1911 בעקבות חשבון נפש שעשה לאחר שלקה בשבץ.

בתחילת 1913 פרסם מאמר נגד חברת מרבי השכלה.

## קישורים חיצוניים
* 'גרינהויז, ר' נחום ב"ר אהרן', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 40 (, תמונה 1238).
* תולדות הגאון רבי נחום גרינהויז, **[[ישורון (מאסף תורני)|ישורון]]** כ"ב (כרך לזכר נכדו רבי נחום פרצוביץ), עמ' קמ"ו והלאה
* חידושי רבי נחום גרינהויז, **[[ישורון (מאסף תורני)|ישורון]]** כ"ב (כרך לזכר נכדו רבי נחום פרצוביץ), עמ' תק"ה והלאה
* ג. קרסל, משהו על רבי נחום גרינהויז, מתוך עיתון הצופה, בפורום אוצר החכמה
*

## הערות שוליים

קטגוריה:רבנים ליטאים
קטגוריה:רבני הציונות הדתית
קטגוריה:פעילי תנועת המזרחי
קטגוריה:משפחת הכהן (וילנה)
קטגוריה:וילנה: רבנים
קטגוריה:הרוגי תאונות דרכים
עוזי לבנת

**עוזי לבנת** הוא קצין צה"ל בדרגת אלוף-משנה שפיקד על שייטת 13.
## שירותו הצבאי
עם גיוסו לצה"ל התנדב לבנת לשייטת 13 ושנתיים אחר-כך השלים את הכשרתו כלוחם במסלול של הקומנדו הימי. לאחר מכן השלים קורס קצינים ושב ליחידה כמפקד צוות. בהמשך מילא תפקידי פיקוד נוספים ביחידה ולחם במלחמת ההתשה ובמלחמת יום הכיפורים. לאחר מכן שימש כמפקד בית הספר להכשרות של שייטת 13. בשנת 1981 מונה למפקד שייטת 13 בדרגת סא"ל ופיקד עליה בין היתר במלחמת לבנון הראשונה. בהמשך מילא תפקידי פיקוד נוספים בחיל הים בדרגת אל"ם מיולי 1987 עד יולי 1989 היה מפקד בסיס אשדוד. בנו הוא השחיין שי לבנת.

## לקריאה נוספת
* מייק אלדר, **[[שייטת 13]] - סיפורו של הקומנדו הימי**, ספרית מעריב, 1993.

## קישורים חיצוניים

## הערות שוליים

קטגוריה:מפקדי שייטת 13
קטגוריה:חיילי חיל הים במלחמת ששת הימים
קטגוריה:חיילי חיל הים במלחמת יום הכיפורים
קטגוריה:חיילי חיל הים במלחמת לבנון הראשונה
קטגוריה:מפקדי בסיס אשדוד
קטגוריה:אלופי-משנה בחיל הים
קטגוריה:ישראלים שנולדו במאה ה-20
משכנא

**משכנא** היה יישוב יהודי בתקופת בית שני, המשנה והתלמוד בגליל התחתון, אשר שכן על אם הדרך בין טבריה וציפורי.

שם היישוב השתמר בשם החורבה הנמצאת בסמוך מצפון למחלף גולני, **ח'רבת מסכנה**, אשר על שמה נקרא צומת גולני טרם מלחמת העצמאות "צומת מסכנה".

## תולדות היישוב
היישוב נזכר מספר פעמים בתלמוד הירושלמי, בין היתר בקשר להיותו ממוקם פחות או יותר באמצע הדרך שבין טבריה לציפורי, ואכן, לצד החורבה נותרו עד ימינו שרידים של הדרך הרומית העתיקה שחצתה את הגליל התחתון.

כך, לדוגמה, מובאת בתלמוד המחשה למשל "תעזבנו יום יעזבך יומיים", תוך אזכור היישוב: .

היישוב נזכר גם לעניין העדפת בית דין בטבריה על פני בית דין בציפורי: .

משמעות שם היישוב הוא "האוהל" בארמית.

## קישורים חיצוניים
*אורי ברגר: דו"ח חפירות באזור חורבת משכנא מאוגוסט 2013, באתר רשות העתיקות.

## הערות שוליים

קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון: אתרים ארכאולוגיים
קטגוריה:אתרים ארכאולוגיים יהודיים בארץ ישראל
קטגוריה:מצפה נטופה
עמנואל מודיאיי

**עמנואל קביה מודיאיי** (בצרפתית: **Emmanuel Kabeya Mudiay**; ) הוא כדורסלן אמריקאי יליד זאיר, המשחק בעמדת הרכז באיווה וולבס מליגת הפיתוח של ה-NBA.

## נעורים וקריירת תיכונים
מודיאיי נולד בקינשאסה שבזאיר, בן למשפחה נוצרית. בגיל צעיר התייתם מאביו, ומשפחתו נקלעה למצוקה כלכלית שנבעה גם ממלחמת קונגו השנייה שטלטלה את הרפובליקה הדמוקרטית של קונגו. ב-2001 עזבה אמו לארצות הברית במטרה לחפש מקלט למשפחתה ובינתיים הותירה את מודיאיי יחד עם שני אחיו הגדולים תחת השגחת הוריה. לאחר כשנה התאחדה המשפחה בארלינגטון שבטקסס.

הוא שיחק כדורסל בתיכון מקומי, ב-2011 הוביל את קבוצתו לזכייה באליפות התיכונים של טקסס (בדרג השני לפי גודל בתי הספר במדינה). לאחר מכן עבר לתיכון אקדמיית פריים פרפ בדאלאס שייסד כוכב הפוטבול לשעבר דיון סונדרס. הוא נבחר למשחק מקדונלד'ס אול-אמריקן ב-2013, וב-2014 נבחר לייצג את נבחרת העולם מול נבחרת הנוער האמריקאית במשחק נייקי הופ סאמיט, בו היה הקלע המצטיין עם 20 נקודות.

מודיאיי דורג בין שחקני התיכון הטובים בארצות הברית לשנת 2014 וחוזר על ידי מכללות מובילות. באוגוסט 2013 הוא סיכם על הצטרפותו לנבחרת הכדורסל של אוניברסיטת סאת'ורן מתודיסט (SMU), תחת הדרכתו של המאמן לארי בראון, אך כשנה לאחר מכן חזר בו, החליט לפנות לקריירה מקצועית, לוותר על הלימודים ועל משחק בליגת המכללות. הוא הסביר זאת בכך שרצה לתמוך כלכלית במשפחתו. למהלך ייחסו פרשנים סיבות נוספות בהן אי עמידה בדרישות הסף האקדמאיות וספקות לגבי זכאותו לשחק במסגרת ה-NCAA בשל קבלת תשלומים כמקצוען במסגרת התיכונית בה שיחק.

## קריירה מקצועית
### גואנגדונג סאות'רן טייגרס
ביולי 2014 חתם על חוזה לשנה בקבוצת גואנגדונג סאות'רן טייגרס מהעיר דונגגוואן שבסין המתמודדת בליגת ה-CBA. בתחילת דצמבר 2014, לאחר 10 משחקים בקבוצה, נפצע בקרסולו, ונעדר ממשחקי הקבוצה עד הפלייאוף. בתקופה בה שיחק רשם ממוצעים של 17.7 נקודות, 6 ריבאונדים ו-5.9 אסיסטים למשחק. הוא חזר להתמודדות בפלייאוף על חשבונו של ג'ף אדריאן במרץ 2015 מול בייג'ינג דאקס כשקבוצתו בפיגור 0–2 בסדרה. במשחק השלישי קלע 24 נקודות, לקח 8 ריבאונדים ומסר 4 אסיסטים והוביל את קבוצתו לניצחון. במשחק הרביעי קלע 15 נקודות, מסר 8 אסיסטים ולקח שבעה אסיסטים, אך הקבוצה הפסידה לבייג'ינג בהנהגת סטפון מרבורי והודחה מהפלייאוף.

### דנוור נאגטס
ביוני 2015 נבחר בדראפט ה-NBA במקום השביעי על ידי דנוור נאגטס. הוא נבחר להשתתף בנבחרת העולם במשחק הכוכבים העולים. את העונה סיים עם ממוצע של 12.8 נקודות ו-5.5 אסיסטים למשחק (ראשון מבין שחקני השנה הראשונה בליגה). הוא נבחר בתום העונה לחמישיית הרוקיז השנייה.

### ניו יורק ניקס
בפברואר 2018, לאחר שתי עונות וחצי בדנוור, הועבר בטרייד לניו יורק ניקס בתמורה לדאג מקדרמוט, כחלק מטרייד משולש עם דאלאס מאבריקס.

### יוטה ג'אז
לקראת עונת  חתם מודיאיי על חוזה ביוטה ג'אז.

## סטטיסטיקות הקריירה
### בעונה הסדירה של ה-NBA

### בפלייאוף

## קישורים חיצוניים

* Once endangered by African war, SMU signee Emmanuel Mudiay aims for NBA career, אתר דאלאס דיילי ניוז, 8 במרץ 2014
* Sources: Emmanuel Mudiay's future in China unclea, אתר Yahoo!, 4 בדצמבר 2014

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הרפובליקה הדמוקרטית של קונגו
קטגוריה:כדורסלני גואנגדונג סאות'רן טייגרס
קטגוריה:כדורסלני דנוור נאגטס
קטגוריה:בחירות דראפט של דנוור נאגטס
קטגוריה:כדורסלני ניו יורק ניקס
קטגוריה:כדורסלני יוטה ג'אז
קטגוריה:כדורסלני ז'לגיריס קובנה
קטגוריה:כדורסלני סקרמנטו קינגס
קטגוריה:כדורסלני איווה וולבס
קטגוריה:אמריקאים שנולדו ב-1996
טמנדואה

**טמנדואה** (שם מדעי: *Tamanadua*), ידוע גם בשם **דוב נמלים בינוני** (גם שם של אחד המינים בסוג), הוא סוג של דוב נמלים שכולל שני מינים שחיים ביבשת אמריקה:
*דוב נמלים בינוני (*Tamandua tetradactyla*)
*דוב נמלים מקסיקני (*Tamandua mexicana*)
שני המינים בסוג ניזונים מפרוקי-רגליים, בעיקר נמלים וטרמיטים. בעוד דוב הנמלים הבינוני חי על הקרקע דוב הנמלים המקסיקני מעדיף לחיות על עצים.

## קישורים חיצוניים

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:דובי נמלים
צב ים רידלי

**צב ים רידלי** (שם מדעי: *Lepidochelys kempii*), ידוע גם כ**צב ים אטלנטי** ו**צב ים רידלי של קמפ**, הוא מין של צב ים שחי בשטח מצומצם מאוד במערב האוקיינוס האטלנטי, במפרץ מקסיקו. הוא צב ים נדיר ביותר ומצוי בסכנת הכחדה חמורה כתוצאה מציד, זיהום, איבוד סביבת מחיה, איבוד חופי קינון, והלכדות ברשתות דייגים. בצעירותם הם חיים בתוך אצות שצפות במים ומספקות להם הגנה. הם ניזונים מקיפודי ים, מדוזות, סרטנים, דגים, אצות וצמחי ים אחרים. הם צבי ים קטנים יחסית, ומגיעים לאורך של 60-90 סנטימטר ומשקל של 45 קילוגרם.

צב ים זה תואר על ידי סמואל גארמן ב-1880.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי סמואל גארמן
קטגוריה:צבים ימיים
קטגוריה:בעלי חיים במפרץ מקסיקו
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1880